Нягледзячы на позні час, гаспадары не кладуцца спаць, а накрываюць багаты стол і чакаюць дарагіх гасцей. А вось і яны – гукі барабана і баяна чуваць амаль з другога канца вёскі – ужо стукаюць у дзверы. Гаспадар з гаспадыняй спяшаюцца адчыніць, каб шчадрацы не падумалі, што ім тут не рады. Шумным натоўпам у вясковую хату ўрываецца сапраўднае свята – Дзед-Продак з Бабай, Каза, Конь, Журавель, Цыган з Цыганкай, Механоша, Звяздар і шматлікія музыканты ды спявачкі.